
PËR NDRYSHIMIN E VENDBANIMIT NGA SHTETASIT SHQIPTARË

Në mbështetje të ligjit nr.7692, datë 31.3.1993: “Për një shtesë në ligjin nr.7491, datë 29.4.1991 “Për dizpozitat kryesore kushtetuese”, dhe të ligjit nr.584O, datë 2O.2.1979:”Për regjistrimin e akteve të gjendjes civile”, Këshilli i Ministrave
     
V E N D O S I :

1. Shtetasit shqiptarë janë të lirë të zgjedhin vendbanimin e tyre brenda territorit të Republikës së Shqipërisë.
2. Për lëvizjen e evidencës së gjendjes civile shtetasi paraqet në zyrën përkatëse të vetbanimit të ri (bashki, komunë) një kërkesë me shkrim dhe sipas rastit dokumentin e pronësisë së banesës ku është vendosur, kopjen e kontratës së qiramarrjes së banesës dhe çdo dokument tjetër që vërteton qëndrimin e tij në një banesë të caktuar të ndërtuar në mënyrë të ligjshme, të vërtetuar nga kryeplaku i fshatit, administratori i lagjes ose kryetari i bashkisë a komunës në qytetet që nuk kanë lagje.
Zyra e gjëndjes civile e vendbanimit të ri i kërkon zyrës së gjendjes civile të vendbanimit të mëparshëm të bëjë çregjistrimin nga refjistri themeltar dhe të dërgojë dokumentet përkatëse për të bërë regjistrimin në vetbanimin e ri.
3. Vendimet e Këshillit të Ministrave nr.361, datë 1.11.1977 “Për lejet e banimit të shtetasve”, nr.359, datë 25.9.1987 “Për shqyrtimin e kërkesave të shtetasve që lëvizin jashtë fshatit të bashkuar ose rrethit”, dhe çdo akt tjetër nënligjor që bie në kundërshtim me këtë vendim, shfuqizohen.
Ky vendim hyn në fuqi menjëherë.

